Държавен вестник, бр. 86, 2012 г., стр. 101

БРОЙ  86	
Д Ъ Р Ж А В Е Н  В Е С Т Н И К 	
СТР.  101  
1. критични данни (ниво на интегритет 
1 × 10-8) – съществува голяма вероятност, че 
при използването на изкривени критични 
данни безопасното продължаване на полета 
и кацането на ВС ще бъдат съпроводени със 
значителен риск и възможност от катастрофа; 
2. съществени данни (ниво на интегритет 
1 × 10-5 ) – съществува малка вероятност, че 
при използването на изкривени съществени 
данни безопасното продължаване на полета 
и кацането на ВС ще бъдат съпроводени със 
значителен риск и възможност от катастрофа; 
3. рутинни данни (ниво на интегритет 
1 × 10-3) – съществува много малка вероят­
ност, че при използването на изкривени рутин­
ни данни безопасното продължаване на полета 
и кацането на ВС ще бъдат съпроводени със 
значителен риск и възможност от катастрофа.
Чл. 521. Защитата на електронните аеро­
навигационни данни при тяхното съхране­
ние или пренос се осигурява чрез циклична 
контролна сума (CRC). 
Чл. 522. (1) Осигуряването на нивото на 
интегритет на критичните аеронавигационни 
данни по чл. 519 и чл. 520 се осъществява 
с използване на 32-битов CRC алгоритъм. 
(2) Осигуряването на нивото на интегритет 
на съществените аеронавигационни данни по 
чл. 519 и 520 се осъществява с използване на 
24-битов CRC алгоритъм.
Чл. 523. Осигуряването на нивото на 
интегритет на рутинните аеронавигационни 
данни по чл. 519 и 520 се осъществява с из­
ползване на 16-битов CRC алгоритъм.
Чл. 524. Географските координати, обоз­
начаващи дължината и широчината, се 
определят и се предоставят за публикуване 
в системата от геодезически координати 
на Световната геодезическа система – 1984 
(WGS-84) съгласно приложение № 13.
Чл. 525. Надморската височина и вълната 
на геоида на специфични точки на вертолетна 
площадка за позициите, показани в прило­
жение № 13, се определят и се докладват 
на службите за аеронавигационна инфор­
мация на доставчика на аеронавигационно 
обслужване.
Чл. 526. Когато вертолетни площадки и 
вертолетни летища са разположени близо до 
плавателни води, наземните аеронавигаци­
онни светлини се разполагат така, че да не 
причиняват объркване при моряците.
Г л а в а  п е т д е с е т  и  с е д м а
ДИМЕНСИИ НА ВЕРТОЛЕТНИ ЛЕТИЩА
Чл. 527. За всяко съоръжение на верто­
летното летище се измерват или се описват 
следните данни:
1. тип на вертолетното летище:
а) разположено на повърхността;
б) задигнато над равнището на повърх­
ността;
в) палубна вертолетна площадка;
2. зона за приземяване и излитане:
а) размери с точност до метър;
б) наклон;
в) тип на повърхността;
г) носимоспособност в тонове;
3. тип на зоната за краен подход за изли­
тане и кацане:
а) тип на FATO;
б) действителен пеленг с точност до една 
стотна от градуса, обозначаващ номер (ако 
се предвижда);
в) дължина с точност до метър;
г) широчина с точност до метър;
д) наклон;
е) тип на повърхността;
4. участък за безопасност:
а) дължина;
б) широчина;
в) тип на повърхността;
5. пътека за рулиране по земята, въздушна 
ПР и транзитен маршрут за придвижване 
по въздуха:
а) обозначение;
б) широчина;
в) тип на повърхността;
6. перон:
а) тип на повърхността;
б) местостоянки за вертолети;
7. участък, свободен от препятствия:
а) дължина;
б) профил на земната повърхност;
8. значителни препятствия върху терито­
рията на вертолетното летище и в неговата 
околност:
а) местоположение;
б) максимална надморска височина с 
точност до метър;
в) тип;
9. визуални средства за схемите на подхода 
за кацане, маркировка и светлини на FATO, 
TLOF, ПР и пероните;
10. разстояние с точност до метър между 
курсовия и глисадния радиомаяк, съставля­
ващи системата за кацане по прибори (ILS) 
или азимутната и ъгломестната антена на 
микровълновата система за кацане (MLS) 
и съответните краища на TLOF или FATO.
Г л а в а  п е т д е с е т  и  о с м а
ОБЯВЯВАНИ ДИСТАНЦИИ
Чл. 528. За всяко вертолетно летище се 
обявяват разполагаемите дистанции за:
1. излитане;
2. прекъснато излитане;
3. кацане.
Чл. 529. Изискванията към точността на 
представяните данни по чл. 527 и 528 съ­
ответстват на изискванията по чл. 5, ал. 1.
Г л а в а  п е т д е с е т  и  д е в е т а
КОНТРОЛНА ТОЧКА НА ВЕРТОЛЕТНО 
ЛЕТИЩЕ
Чл. 530. (1) За вертолетно летище, което 
не е съвместено с летище, се определя кон­
тролна точка.